CELEX: E2011J0014
Language: hu
Date: 2012-12-21 00:00:00
Title: A Bíróság ítélete ( 2012. december 21. ) az E-14/11. számú, – Schenker North AB, Schenker Privpak AB és Schenker Privpak AS kontra EFTA Felügyeleti Hatóság ügyben (Az EFTA Felügyeleti Hatóság határozatának megsemmisítése iránti kereset – Iratbetekintés – Elfogadhatóság – Pervezetési intézkedések – A szóbeli eljárás újbóli megnyitása)

25.4.2013   
            
            
               HU
            
            
               Az Európai Unió Hivatalos Lapja
            
            
               C 118/35
            
         A BÍRÓSÁG ÍTÉLETE
   (2012. december 21.)
   az E-14/11. számú,
   Schenker North AB, Schenker Privpak AB és Schenker Privpak AS kontra EFTA Felügyeleti Hatóság ügyben
   (Az EFTA Felügyeleti Hatóság határozatának megsemmisítése iránti kereset – Iratbetekintés – Elfogadhatóság – Pervezetési intézkedések – A szóbeli eljárás újbóli megnyitása)
   2013/C 118/10
   Az E-14/11. sz., Schenker North AB, Schenker Privpak AB és Schenker Privpak AS kontra EFTA Felügyeleti Hatóság ügyben az EFTA Felügyeleti Hatóság testülete által 2008. június 27-én létrehozott iratbetekintési szabályzat alapján az EFTA Felügyeleti Hatóság Norway Post/Privpak ügyben hozott 34250. sz. határozatával kapcsolatosan a felperesek egyes iratokba való betekintésének megtagadásáról szóló, 2011. augusztus 16-i 68736. sz. EFTA felügyeleti hatósági határozat megsemmisítése iránti KERESET tárgyában, a Carl Baudenbacher elnökből és előadó bíróból, Per Christiansen és Páll Hreinsson bíróból álló Bíróság 2012. december 21-én ítéletet hozott, amelynek rendelkező része a következőképpen szól:
   A Bíróság:
   
               1.
            
            
               megsemmisíti az EFTA Felügyeleti Hatóság „Norway Post/Privpak – Iratbetekintés” ügyben hozott 2011. augusztus 16-i határozatát, amennyiben a határozat egészben vagy részben megtagadja a 34250. sz. Norway Post/Privpak ügyben keletkezett vizsgálati iratokba való betekintést;
            
         
               2.
            
            
               a keresetet ezt meghaladó részében elutasítja;
            
         
               3.
            
            
               az EFTA Felügyeleti Hatóságot saját költségeinek és a felperesnél felmerült költségek viselésére kötelezi;
            
         
               4.
            
            
               a Posten Norge AS-t saját költségeinek viselésére kötelezi.